**Fredrik Hynning** (s. 15. toukokuuta 1983 Tukholma, Ruotsi) on ruotsalainen jääkiekkoilija, joka pelaa Elitserien-joukkue AIK IF:ssä. Hänen vahvuuksiin kuuluu kahden suunnan pelaaminen, luistelu, intensitettii, hyökkäyspään pelaaminen, laukaus ja alivoimapelaaminen.

Ura
---

### Seuraura

Hynning on Djurgårdens IF:n kasvatti. Hän siirtyi juniorina sittemmin AIK IF:ään, jossa Hynning teki Elitserien-debyyttinsä kaudella 2000–2001. Kaudella 2001–2002 hän voitti tehoilla 27+25=52 koko J20 SuperElitin pistepörssin. Hynning pelasi kauden aikana kaksi Elitserien-ottelua sekä kuusi ottelua lainalla Allsvenskanin Örebro HK:ssa.

Kaudeksi 2002–2003 AIK:n miesten joukkue putosi Allsvenskaniin. Hynning pelasi ensimmäisen kokonaisen kautensa miesten peleissä tehden 41 runkosarjaottelussa tehot 7+13=20 ja kymmenessä Kvalserien-ottelussa tehot 1+4=5. Kaudella 2003–2004 hän oli AIK:n paras maalintekijä ja toiseksi paras pistemies tehoilla 20+17=37. Joukkue eteni Kvalserieniin, mutta putosi seuraavaksi kaudeksi kuitenkin I-divisioonaan taloudellisista syistä. Hynningin ura jatkui kaudella 2004–2005 kuitenkin Elitserienissä ja Luleå HF:n riveissä. Hänen tulokaskautensa toi siellä 43 runkosarja- ja neljässä playoff-ottelussa yhdeksän syöttöpistettä. Kaudella 2005–2006 Hynning teki runkosarjassa 18 tehopistettä ja jakoi kolmella osumallaan kevään 2006 pudotuspeleissä Luulajan sisäisen maalipörssin voiton Ľuboš Bartečkon ja Vladimír Machuldan kanssa.

Kaudella 2006–2007 Hynning teki läpimurtonsa ja Elitserienin yhden kauden piste-ennätyksensä tehoilla 17+26=43. Kaudeksi 2007–2008 hän siirtyi kaksivuotisella sopimuksella Timrå IK:hon. Hynningin ensimmäisen sopimuskauden runkosarja meni kuitenkin pilalle loukkaantumisen takia. Kaudella 2008–2009 hän oli joukkueen kolmanneksi paras pistemies tehoilla 15+21=36. Hynning jakoi myös Elitserienin alivoimamaalipörssin voiton MODO Hockeyn Andreas Salomonssonin kanssa kahdella osumallaan. Helmikuussa 2009 hän teki kaksivuotisen jatkosopimuksen Timrån kanssa.

Hynning jakoi kaudella 2009–2010 Timrån sisäisen pistepörssin kolmannen sijan Magnus Pääjärvi-Svenssonin kanssa. Hän jakoi kahdella osumallaan Elitserienin alivoimamaalipörssin voiton neljän muun pelaajan kanssa. Kausi 2010–2011 Hynningillä päättyi kuitenkin nilkkavammaan jo 18 ottelun jälkeen marraskuussa 2010. Kaudeksi 2011–2012 hän siirtyi kaksivuotisella sopimuksella Skellefteå AIK:n riveihin. Hynning osoittautui kuitenkin pettymykseksi ja teki runkosarjassa vain neljä tehopistettä. Kevään 2012 pudotuspeleissä hän jäi tehopisteittä. Hynning voitti kauden päätteeksi Elitserien-hopeaa. Hän purki kauden jälkeen sopimuksensa Skellefteån kanssa ja palasi kaudeksi 2012–2013 kaksivuotisella sopimuksella AIK:hon.

### Maajoukkueura

Hynning pelasi alle 18-vuotiaiden MM-kilpailuissa vuonna 2001. Ruotsin A-maajoukkueessaa hän on pelannut lähinnä Euro Hockey Tour -tasolla yhteensä 11 ottelua tehden yhden syöttöpisteen.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2000–2001 | AIK IF | Elitserien | 1 | 0 | 0 | 0 | 0 | – | – | – | – | – |
| 2001–2002 | Örebro HK | Allsvenskan | 6 | 0 | 2 | 2 | 0 | – | – | – | – | – |
|  | AIK IF | Elitserien | 2 | 0 | 0 | 0 | 0 | – | – | – | – | – |
| 2002–2003 | AIK IF | Allsvenskan | 41 | 7 | 13 | 20 | 26 | – | – | – | – | – |
| 2003–2004 | AIK IF | Allsvenskan | 46 | 20 | 17 | 37 | 34 | – | – | – | – | – |
| 2004–2005 | Luleå HF | Elitserien | 43 | 0 | 9 | 9 | 4 | 4 | 0 | 0 | 0 | 4 |
| 2005–2006 | Luleå HF | Elitserien | 47 | 11 | 7 | 18 | 14 | 6 | 3 | 0 | 3 | 0 |
| 2006–2007 | Luleå HF | Elitserien | 53 | 17 | 26 | 43 | 30 | 4 | 0 | 1 | 1 | 2 |
| 2007–2008 | Timrå IK | Elitserien | 17 | 4 | 0 | 4 | 4 | 11 | 1 | 7 | 8 | 0 |
| 2008–2009 | Timrå IK | Elitserien | 47 | 15 | 21 | 36 | 24 | 7 | 2 | 1 | 3 | 6 |
| 2009–2010 | Timrå IK | Elitserien | 53 | 8 | 21 | 29 | 34 | 5 | 1 | 3 | 4 | 2 |
| 2010–2011 | Timrå IK | Elitserien | 18 | 2 | 9 | 11 | 8 | – | – | – | – | – |
| 2011–2012 | Skellefteå AIK | Elitserien | 44 | 1 | 3 | 4 | 10 | 11 | 0 | 0 | 0 | 4 |
| 2012–2013 | AIK IF | Elitserien | 50 | 5 | 6 | 11 | 18 | – | – | – | – | – |
| 11 kautta | yhteensä | Elitserien | 377 | 63 | 102 | 165 | 146 | 48 | 7 | 12 | 19 | 18 |

Lähteet
-------

* Fredrik Hynning The Internet Hockey Databasessa (englanniksi)
* Fredrik Hynning Eurohockey-sivustolla (englanniksi)
* Fredrik Hynning *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  EliteProspects
2. ↑  Pettersson, Robert: Hynning flyttar norrut igen  11.5.2011. Hockeysverige.se. Viitattu 6.12.2012. (ruotsiksi)
3. ↑  Pettersson, Robert: Hynning tillbaka i AIK  27.4.2012. Hockeysverige.se. Viitattu 6.12.2012. (ruotsiksi)
4. ↑  Fredrik Hynning tillbaka i AIK  27.4.2012. AIK Ishockey. Viitattu 6.12.2012. (ruotsiksi)